stanford-oval/wikipedia huggingface dataset:
Tom Sizemore
Osittainen filmografia

Kahleissa (1989)
Harley Davidson ja Marlboro-mies (1991)
Kuolleet eivät kysele (1992)
Matkustaja 57 (1992)
True Romance (1993)
Jokikyttä (1993)
Sydän ja sielut (1993)
Syntyneet tappajiksi (1994)
Heat – ajojahti (1995)
Strange Days (1995)
Sinipukuinen paholainen (1995)
Reliikki (1996)
Mafian kavalat kasvot (1998)
Pelastakaa sotamies Ryan (1998)
Knockout - täydellinen tyrmäys (1999)
Witness Protection (1999)
Bringing Out the Dead (1999)
Punainen planeetta (2000)
Tappakaa Carter (2000)
Ticker (2001)
Pearl Harbor (2001)
Big Trouble (2002)
Isku Mogadishuun (2002)
Swindle (2002)
Paparazzi (2004)
Dark Memories (2006)
Hyvitys (2008)
Aiheesta muualla

Kuvia tai muita tiedostoja aiheesta Tom Sizemore Wikimedia Commonsissa
Tom Sizemore Internet Movie Databasessa. (englanniksi)
Visa Koiso-Kanttila

| Visa Koiso-Kanttila> Henkilötiedot |
| --- | --- |
Syntynyt: 14. tammikuuta 1970 (ikä 54) Oulu
Ammatti:  elokuvaohjaaja ja elokuvatuottaja
Puoliso:  Iiris Härmä
Ohjaaja
Aktiivisena:  1994–
Palkinnot
 Risto Jarva -palkinto 2004, Tampereen lyhytelokuvajuhlien kotimaisen sarjan pääpalkinto 1998 
Aiheesta muualla
IMDb 
Elonet
Visa Koiso-Kanttila (s. 14. tammikuuta 1970 Oulu) on suomalainen elokuvaohjaaja. Hän on valmistunut Turun taideakatemiasta 1996 ja opiskellut dokumenttielokuvan ohjausta The New School Universityssä ja Film Video Artissa New Yorkissa sekä Taideteollisessa korkeakoulussa. Hänen dokumenttinsa ovat voittaneet useita elokuvapalkintoja. Koiso-Kanttila on myös elokuvatuotantoyhteisö Elefantin jäsen. Hän ohjaa ja tuottaa elokuvansa yhteistyönä vaimonsa ja kollegansa Iiris Härmän kanssa.
Tuotanto

Koiso-Kanttilan dokumenttielokuvat ovat olleet hyvin raadollisia. Hän on käsitellyt tuskaisia aiheita kuten naisvangit, lähiönuoret, kulttuurien kohtaamiseen liittyvät ongelmat ja aseistakieltäytyminen. Hän on tehnyt myös henkilökohtaisen dokumenttielokuvan omasta isästään, ja esiintyy itse elokuvassa.
Vuonna 2010 Koiso-Kanttila palkittiin elokuvastaan Miehen kuva Tasa-arvoasiain neuvottelukunnan Miehen työ -palkinnolla. Isältä pojalle (2004), Talvinen matka (2007) ja Miehen kuva (2010) muodostavat suomalaisista miehistä ja pojista kertovan trilogian.
Elokuvat

| --- | --- |
 Ohjaukset Miesten koulu, dokumentti, (1994)  Tuomittu, dokumentti, (1996)  Karkotetut, dokumentti, (1997)  Insha Allah - Jos Jumala suo, dokumentti, (1999)  Viimeistä päivää, dokumentti, (2000)  Aktivisti, dokumentti, (2000)  Isältä pojalle, dokumentti, (2004)  Talvinen matka, dokumentti, (2007)  Meaning of Life (Elämän tarkoitus), dokumenttielokuva, (2008)  Miehen kuva, dokumentti, (2010)  Kaiken se kestää, fiktio, (2017) :  Muut Koulu tanssii, dokumentti, (1994, leikkaus, kuvaus)  Liisa, fiktio, (1995, työryhmä)  Synti, dokumentti, (1996, valomies, järjestäjä, kuvaussihteeri)  Kaverit, fiktio, (1996, valaisu)  Kuoleman kasvot, dokumentti, (2003, kamera-assistentti)  Huomisen muistoja, dokumentti, (2004, tuottaja)  Elää ja palaa, dokumentti, (2007, kuvaus, tuottaja)
Aiheesta muualla

Sinervo, Suvi: Visa Koiso-Kanttilan ja Iiris Härmän rakkaus on kestänyt jo 26 vuotta: ”Alun hurmoksessa näimme jopa yhteisiä unia” Kodin kuvalehti.  20.10.2017. Viitattu 18.7.2020.
Tracks from the Wilderness

| Tracks from the Wilderness Skyclad |
| --- | --- | --- |

EP-levyn tiedot
 Julkaistu: 1992
 Tuottaja(t): Kevin Ridley
 Tyylilaji: folk metal
 Kesto: 25.14
 Levy-yhtiö: Noise Records
Skycladin muut julkaisut
| The Wayward Sons of Mother Earth 1991 | Tracks from the Wilderness 1992 | A Burnt Offering for the Bone Idol 1992 |
Tracks from the Wilderness on Skycladin vuonna 1992 julkaisema EP. Se sisältää kaksi uutta kappaletta, kolme livekappaletta ja Thin Lizzy coverin kappaleesta "Emerald". Livekappaleet nauhoitettiin Dynamo Festivaaleilla Eindhovenissa kesällä 1992.
Kappaleet

"Emerald"  – 3:35
"A Room Next Door"  – 4:52
"When All Else Fails"  – 4:20
"The Declaration of Indifference" (Live)  – 3:59
"Spinning Jenny" (Live)  – 3:02
"Skyclad" (Live)  – 5:26
Tribecan elokuvajuhlat

New Yorkin osavaltion kuvernööri David Paterson avaamassa vuoden 2008 elokuvajuhlia.
Tribecan elokuvajuhlat (engl. Tribeca Film Festival) on vuosittain New Yorkin Manhattanilla Tribecan alueella pidettävä elokuvatapahtuma. Se on järjestetty vuodesta 2002 elävöittämään syyskuun 11. päivän terrori-iskuista kärsinyttä aluetta. Tapahtuman perustivat alun perin elokuvatuottaja Jane Rosenthal, näyttelijä Robert De Niro ja Rosenthalin puoliso Craig Hatkoff.
Elokuvajuhlilla on nähty myös suomalaisia elokuvia. Vuonna 2005 esitettiin Liisa Helmisen lastenelokuva Pelikaanimies, vuonna 2010 Mika Ronkaisen ohjaama Freetime Machos osallistui dokumenttielokuvien kilpasarjaan ja vuonna 2011 elokuvajuhlilla nähtiin Mika Kaurismäen ohjaama Miriam Makebasta kertova dokumentti Mama Africa.
Vuonna 2011 festivaaleilla oli ensimmäistä kertaa esillä myös videopeli, L.A. Noire.
Aiheesta muualla

Kuvia tai muita tiedostoja aiheesta Tribecan elokuvajuhlat Wikimedia Commonsissa
Elokuvajuhlien virallinen kotisivu (englanniksi)
Tulenheimon hallitus

| Tulenheimon hallitus |
| --- | --- |
  Suomen tasavallan 12. valtioneuvosto
 Tulenheimon hallitus viimeisessä istunnossaan joulukuussa 1925, edessä tasavallan presidentti Lauri Kristian Relander.
Toimikausi alkoi:  31. maaliskuuta 1925
Toimikausi päättyi:  31. joulukuuta 1925
Jäsenet
Hallituksen johtaja:  Antti Tulenheimo
Ministerien lukumäärä:  13
Hallituspuolueet:   Maalaisliitto  Kokoomus 
Historia
Edellinen:  Ingmanin II hallitus
Seuraava:  Kallion II hallitus
Tulenheimon hallitus oli Suomen tasavallan 12. hallitus. Se oli Maalaisliiton ja Kokoomuksen muodostama porvarillinen vähemmistöhallitus, joka toimi 276 päivää välillä 31. maaliskuuta – 31. joulukuuta 1925. Pääministeri Antti Tulenheimo oli siviiliviraltaan Helsingin yliopiston rikosoikeuden professori, joka toimi myöhemmin yliopiston rehtorina ja kanslerina sekä Helsingin kaupunginjohtajana.
Hallitusohjelmassaan Tulenheimon hallitus lupasi tukea tuonaikaisen Suomen pääelinkeinoa maataloutta sekä yhä kasvavaa teollisuutta. Hallitus lupasi ohjelmassaan kiinnittää huomiota myös sosiaalisiin uudistuksiin ja sivistyselämän kehittämiseen sekä ryhtyä toimenpiteisiin väkijuomien salakuljetuksen ja käyttämisen estämiseksi. Erityiseksi tehtäväkseen hallitus katsoi armeijan olojen parantamisen.
Tulenheimon hallitus kaatui sen tehtyä laivaston määrärahoista luottamuskysymyksen. Eduskunta esti hallituksen ajaman laivasto-ohjelman toteuttamisen, minkä jälkeen pääministeri Antti Tulenheimo esitti hallituksensa eronpyynnön. Oman traagisen lisänsä laivastosta ja ylipäänsä Suomen puolustusvalmiudesta käytyyn julkiseen keskusteluun antoi heikkokuntoisen, Venäjän laivastolta perityn torpedovene S2:n uppoaminen tuhoisin seurauksin Pohjanlahdella 5. lokakuuta 1925.
Tulenheimon hallituksen toimikauden pysyvimpiä saavutuksia olivat työntekijöiden lakisääteisen tapaturmavakuutuksen laajentaminen kaikkia työntekijöitä koskevaksi ja sen nojalla maksettavan korvauksen korottaminen. Lisäksi eduskunta hyväksyi vihdoin vuosia kiistellyn ns. Lex Pulkkisen eli lain puutavarayhtiöiden laittomasti hankkiman maaomaisuuden palauttamisesta.
Kokoonpano

| Ministeri | Tehtävissä | Puolue |
| --- | --- | --- |
| Pääministeri Antti Tulenheimo | 31.3.1925–31.12.1925 | Kokoomus |
| Ulkoasiainministeri Karl Idman | 31.3.1925–31.12.1925 | amm. |
| Oikeusministeri Oskar Lilius | 31.3.1925–31.12.1925 | amm. |
| Sisäasiainministeri Matti Aura | 31.3.1925–31.12.1925 | amm. |
| Puolustusministeri Aleksander Lampén | 31.3.1925–31.12.1925 | Kokoomus |
| Valtiovarainministeri Hugo Relander | 31.3.1925–31.12.1925 | amm. |
| Opetusministeri Emil Nestor Setälä | 31.3.1925–31.12.1925 | Kokoomus |
| Maatalousministeri Juho Sunila | 31.3.1925–31.12.1925 | Maalaisliitto |
| Apulaismaatalousministeri Vihtori Vesterinen | 31.3.1925–31.12.1925 | Maalaisliitto |
| Kulkulaitosten ja yleisten töiden ministeri Kyösti Kallio | 31.3.1925–31.12.1925 | Maalaisliitto |
| Kauppa- ja teollisuusministeri Yrjö Pulkkinen | 31.3.1925–31.12.1925 | Kokoomus |
| Sosiaaliministeri Vilkku Joukahainen | 31.3.1925–31.12.1925 | Maalaisliitto |
| Salkuton ministeri Kalle Lohi | 31.3.1925–31.12.1925 | Maalaisliitto |
Toyama

| Toyama-shi (富山市) |
| --- | --- |
 Ylhäältä vasemmalta: kaupungin keskusta nähtynä Kurehavuorelta, Toyaman linna, Toyaman raitiotie, perinteisiä toyamalaisia lääkkeitä, Owara Kaze-no-bon -festivaali.
 lippu:  Sinetti
 Toyaman sijainti Toyaman prefektuurissa.
 Koordinaatit: 36°41′45″N, 137°12′49″E 
Valtio:  Japani
Alue:  Chūbu (Hokuriku)
Prefektuuri:  Toyaman prefektuuri
Hallinto:  
 – Pormestari:  Masashi Mori
Pinta-ala:  
 – Kokonaispinta-ala:  1 241,85 km²
Väkiluku (2014):  419 912
 – Väestötiheys:  　338,1 as./km²
Symbolit:  
 – Puu:  Idänselkova
 – Kukkiva puu:  Kamelia
 – Kukka:  Auringonkukka
 
 http://www.city.toyama.toyama.jp/ 
Infobox OKVirheellinen NIMI-arvo: 
Toyama (jap. 富山市, Toyama-shi) on Toyaman prefektuurin pääkaupunki Chūbun ja Hokurikun alueella Honshūn saarella Japanissa. Kaupungissa on 419 912 asukasta (2014) ja sen pinta-ala on 1 241,85 neliökilometriä. Toyama on valittu yhdeksi Japanin ydinkaupungeista.
Toyama oli vanhan Etchūn provinssin pääkaupunki, mutta nykyinen kaupunki perustettiin 1. huhtikuuta 1889. Toyama tuhoutui lähes kokonaan toisessa maailmansodassa kun yhdysvaltalaiset pommittivat sen 1.–2. elokuuta 1945. Toyaman teollisuus keskittyy lääketeollisuuteen, biologiaan ja tietotekniikkaan. Kaupunkia palvelevat Toyaman lentokenttä sekä rautatieasema. Toyamaan tullaan avaamaan myös Hokuriku Shinkansenin linja vuonna 2015.
Kuvia Toyamasta

Toyaman kaupungintalo
Toyaman yliopisto
Aiheesta muualla

Kuvia tai muita tiedostoja aiheesta Toyama Wikimedia Commonsissa
Toyaman kaupungin viralliset sivut (japaniksi) (englanniksi)
2013 富山市勢要覧[vanhentunut linkki] (japaniksi)
Werner (sukunimi)

Werner tai Verner on muun muassa seuraavien henkilöiden sukunimi:
Abraham Gottlob Werner (1750–1817), saksalainen geologi
Adam Werner (s. 1997), ruotsalainen jääkiekkomaalivahti
Alfred Werner (1866–1919), sveitsiläinen kemisti, Nobelin kemianpalkinnon saaja
Andrew Verner (s. 1972), kanadalainen jääkiekkomaalivahti
Anton von Werner (1843–1915), saksalainen taidemaalari
Axel Werner (s. 1996), argentiinalainen jalkapalloilija
Björn Werner (s. 1990), saksalainen amerikkalaisen jalkapallon pelaaja
Eric Werner (s. 1983), yhdysvaltalainen jääkiekkoilija
Franz von Werner, Murad Efendi (1836–1881), saksalais-turkkilainen diplomaatti ja runoilija
Heinz Werner (1916–1968), saksalainen jalkapalloilija
Jan Werner (1976–2006), norjalainen laulaja
Jan Werner (1946–2014), puolalainen pikajuoksija
Joachim Werner (1939–2010), saksalainen soutaja ja olympiavoittaja
Johannes Werner (1466–1528), saksalainen pappi ja kartografi, jonka mukaan on nimetty Wernerin projektio
Karl Verner (1846–1896), tanskalainen kielentutkija, jonka mukaan on nimetty Vernerin laki
Lars Werner (1935–2013), ruotsalainen poliitikko
Marco Werner (s. 1966), saksalainen kilpa-autoilija
Marianne Werner (1924–2023), saksalainen kuulantyöntäjä
Oskar Werner (1922–1984), itävaltalainen näyttelijä
Ole Werner (s. 1988), saksalainen jalkapalloilija ja valmentaja
Otto Werner (1879–1936), saksalainen lääkäri, jonka mukaan on nimetty Wernerin oireyhtymä
Pirkko Muikku-Werner (s. 1947), suomalainen kielitieteilijä
Stefan Werner (s. 1959), suomalainen fonetiikan, yleisen kielitieteen ja kieliteknologian tutkija
Timo Werner (s. 1996), saksalainen jalkapalloilija
Tobias Werner (s. 1985), saksalainen jalkapalloilija
Tom Werner (s. 1950), yhdysvaltalainen televisiotuottaja, toinen Carsey-Werner-yhtiön perustajista
Tomáš Verner (s. 1986), tšekkiläinen taitoluistelija
Wendelin Werner (s. 1968), saksalaissyntyinen ranskalainen matemaatikko
Zacharias Werner (1768–1823), saksalainen näytelmäkirjailija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Wendell Carter

| Wendell Carter |
| --- | --- |
 Carter vuonna 2017.
Henkilötiedot
Koko nimi:  Wendell Andre Carter jr.
Syntynyt: 16. huhtikuuta 1999 (ikä 25) Atlanta, Georgia, Yhdysvallat
Kansalaisuus:   Yhdysvallat
Koripalloilija
Pelipaikka:  Iso laitahyökkääjä / Sentteri
Pituus:  208 cm
Paino:  117 kg
Nyk. joukkue:  Orlando Magic
Sarja:  NBA
NBA-varaus:  7. varaus 2018 (Chicago Bulls)
Pelaajaura
Yliopistojoukkueet
2017–2018:  Duke University
Seurajoukkueet
2018–2021 2021–:  Chicago Bulls Orlando Magic
Aiheesta muualla
FIBA
Wendell Andre Carter jr. (s. 16. huhtikuuta 1999 Atlanta, Georgia) on yhdysvaltalainen koripalloilija.
Pelaajaura

Isona laitahyökkääjänä tai sentterinä pelaava Carter pelasi yliopistokoripalloa Duke Universityssä kauden 2017–2018 yhdessä muun muassa Marvin Bagleyn kanssa. Chicago Bulls varasi Carterin NBA:han seitsemännellä varausvuorolla vuoden 2018 varaustilaisuudessa. Carterin odotettiin täydentävän ominaisuuksillaan, kuten fyysisyydellä ja levypallopelillä, Lauri Markkasen tähdittämää Bullsin etukenttää.
Tammikuussa 2019 Carter loukkasi vasemman peukalonsa ja joutui leikkaukseen sekä kuukausien ajaksi sivuun pelaavasta kokoonpanosta.
Maaliskuussa 2021 Carter siirtyi Orlando Magiciin.
Carter kuului Yhdysvaltain alle 17-vuotiaiden maajoukkueen turnauskokoonpanoon vuoden 2016 MM-kilpailuissa, missä Yhdysvallat voitti maailmanmestaruuden ja Carter valittiin turnauksen tähdistöjoukkueeseen.
Pelityyli ja ominaisuudet

Carteria pidetään monipuolisena, tunnollisena ja mukautuvana sentterinä, ja häntä on näiden piirteidensä vuoksi verrattu Al Horfordiin. Myös Carterin syöttötaitoa ja hyökkäyslevypallopeliä on kehuttu.
Vladimir Antošin

| Vladimir Antošin> Владимир Сергеевич Антошин.Henkilötiedot |
| --- | --- |
Koko nimi:  Vladimir Sergejevitš Antošin
Syntynyt: 14. toukokuuta 1929
Kuollut: maaliskuu 1994
Kansalaisuus:   Venäjä
Shakinpelaaja
Titteli:  suurmestari
Vladimir Sergejevitš Antošin (ven. Владимир Сергеевич Антошин, 14. toukokuuta 1929 – 1994) oli venäläinen shakinpelaaja ja suurmestari. Antošin otti osaa shakin Neuvostoliiton-mestaruuskilpailuihin vuosina 1955, 1956, 1957, 1967 ja 1970 keskinkertaisin tuloksin. Viisikymmentäluvulla hän myös pelasi kirjeshakkia ja voitti Neuvostoliiton mestaruuden vuonna 1960. Vuonna 1966 hän voitti merkittävän Zinnowitzin turnauksen tuloksella +8=6-1.
Aiheesta muualla

Vladimir Antošin ChessGames.com-sivustolla (englanniksi)
Tribhuvanin kansainvälinen lentoasema

Tribhuvanin kansainvälinen lentoasema (nepaliksi त्रिभुवन अन्तर्राष्ट्रिय विमानस्थल; IATA: KTM, ICAO: VNKT) on Nepalin keskeisin kansainvälinen lentoasema. Se sijaitsee maan pääkaupungissa Kathmandussa, noin kuusi kilometriä kaupungin keskustasta itään. Lentoasemalla on kaksi terminaalia, joista toinen on kotimaan- ja toinen ulkomaanlennoille. Lentoasemalla on yksi, noin kolme kilometriä pitkä kiitotie. Lentoasema on nimetty maan entisen kuninkaan, Tribhuvanin mukaan.
Aiheesta muualla

Kuvia tai muita tiedostoja aiheesta Tribhuvanin kansainvälinen lentoasema Wikimedia Commonsissa
Tribhuvan International Airport, viralliset sivut
What You Waiting For?

| ”What You Waiting For?” Gwen Stefani |
| --- | --- | --- |

Singlen tiedot
 Albumilta: Love.Angel.Music.Baby.
 Julkaistu: 28. syyskuuta 2004
 Tuottaja(t): Nellee Hooper
 Tyylilaji: pop
 Kesto: 03.41
 Levy-yhtiö: Interscope
Gwen Stefanin muut singlet
| ”Let Me Blow Ya Mind” 2001 | ”What You Waiting For?” 2004 | ”Rich Girl” 2004 |
Stefani esittämässä "What You Waiting For?" -kappaletta kiertueella
What You Waiting For? on kappale, jonka on kirjoittanut Gwen Stefanin lisäksi Linda Perry Stefanin ensimmäiselle sooloalbumille Love.Angel.Music.Baby. Kappale on julkaistu albumin ensimmäisenä singlenä vuoden 2004 loppupuolella. Kappale on saanut suurta suosiota kriitikoilta.
Musiikkivideo

Kappaleen musiikkivideon on ohjannut Francis Lawerence. Videolla Stefani on kuvattu etsimässä inspiraatiota kappaleiden sanoituksien kirjoittamiseen. Video alkaa pitkällä musiikittomalla kuvauksella jossa Stefani palaa Los Angelesista No Doubtin Rock Steady kiertueelta. Gwenin sooloprojekti ei ota edetäkseen. Osa videosta kuvaa, kuinka Gwen yrittää tuloksetta kirjoittaa musiikkia, kunnes japanilainenlelu juoksee pianon kannella aiheuttaen sen, että Gwenin kädessä oleva tikittävä kello putoaa maahan. Sen jälkeen hän joutuu erikoiseen fantasiamaailmaan, joka pohjautuu Liisa ihmemaassa -elokuvaan. Videon lopussa Gwen palaa takaisin äänitysstudioon.
Singlen versiot

CD single
What You Waiting For? (album version)
What You Waiting For? (Jacques Lu Cont's TWD mix)
What You Waiting For? (instrumental)
Snippets/Gwen Stefani/L.A.M.B. (international version)
What You Waiting For? (video/director's cut: explicit version)
North American vinyl single
What You Waiting For? (album version)
What You Waiting For? (instrumental)
French single
What You Waiting For? (Armand Van Helden remix)
What You Waiting For? (The Rude Ho mix)
What You Waiting For? (Armand Van Helden dub)
Volotšajevka-2

Volotšajevka-2 (ven. Волоча́евка-2) on kaupunkimainen taajama Juutalaisten autonomisen alueen Smidovitšin piirissä Venäjällä. Se sijaitsee Siperian rautatien varrella 45 kilometriä Habarovskista länteen. Asukkaita on 1 900 henkeä (vuonna 2009).
5.–14. helmikuuta 1922 Volotšajevkan aseman lähellä käytiin Vasili Blücherin johtaman Kaukoidän tasavallan kansan vallankumousarmeijan ja kenraali Moltšanovin komentamien valkoisten joukkojen välinen taistelu, joka päättyi valkoisten tappioon. Taistelun seurauksena kansan vallankumousarmeija valtasi Habarovskin.
Torppa (täsmennyssivu)

Torppa voi tarkoittaa:
Yleisnimenä

torppa, pieni vuokraviljelmä tai sellaisen päärakennus. Eri tyyppisiä torppia ovat:
kruununtorppa
valtionmetsätorppa
Erisnimenä > Sukunimi

Torppa, suomenkielinen sukunimi. Tunnettuja nimenkantajia ovat:
Juho Torppa (1859–1941), suomalainen maanviljelijä, valtiopäivämies, kansanedustaja (Suomalainen puolue, Edistyspuolue, Maalaisliitto) ja kunnallisneuvos
Juho Torppa (1884–1963), suomalainen filosofian maisteri ja päätoimittaja
Lempi Torppa (o.s. Virtanen, 1890–1969), suomalainen toimittaja
Maisa Torppa (oik. Heinola, s. 1991), suomalainen mediapersoona
Martti Torppa, (1909–2001), suomalainen kilpapyöräilijä
Timo Torppa (s. 1994), suomalainen pesäpalloilija
Erisnimenä > Paikannimi

Torppa, kylä Vetelissä
Erisnimenä > Rakennuksia

Porin työväentalo eli Torppa, työväentalo Porissa 1890–1973
Torppa, työväentalo Hämeenlinnan Idänpäässä
Torppa, työväentalo Jämijärvellä
Torppa, työväentalo Kuopiossa 1923–1987
Torppa, työväentalo Virtain Monoskylässä 1911–1982, nykyään Virtain perinnekylässä
Torppa, työväentalo Hausjärven Oitissa
Torppa, työväentalo Euran Paneliassa
Torppa, työväentalo Sotkamon keskustassa
Torppa, työväentalo Sastamalan Stormissa
Torppa, työväentalo Asikkalan Vääksyssä.
Tuomas Harpf

Jyrki Tuomas Harpf (s. 1957) on suomalainen oikeustieteen lisensiaatti ja työväenlehtitaustaisen sijoitusyhtiö Suomen Viestintärahoitus Oy:n toimitusjohtaja.
Harpf toimii myös kotkalaisen Eteenpäin Oy:n toimitusjohtajana, Palkansaajasäätiön asiamiehenä, Kukouri Mobile Entertainment Oy:n sekä kaupunkilehtien Ankkuri ja Pohjois-Kymenlaakso hallitusten puheenjohtana ja neljän työväenlehden hallituksen jäsenenä.
Tuomas Harpf on aiemmin toiminut muun muassa Hämeen Kansan päätoimittajana 1981–1985 ja UP-Uutispalvelu Oy:n toimitusjohtajana 1988–1994.
Harpf toimi vuodenvaihteessa 2013–14 lehdistötuen uudistamista pohtivana selvitysmiehenä, joskin hänen mahdollinen jääviytensä asiassa herätti keskustelua.
Tuomas Harpf on toimittaja Uki Kempin ja teatteriohjaaja Raiku Kempin poika. Hän näytteli lapsena muun muassa radiokuunnelmissa, elokuvassa Mustaa valkoisella (1968) sekä tv-näytelmissä Don Perlimplinin ja Belisan puutarharakkaus (1966), Poistui kotoaan (1967) ja Kyllikki ja hatut (1971, esittämätön). 12-vuotiaana Helsingin Suomalaisen Yhteiskoulun oppilaana Tuomas Harpf oli lehtiotsikoissa kurinpito-ongelmien takia.
Volosti

Volostihallinnon talo Jaroslavlin läänin Danilovin kihlakunnan Vjatskojen kylässä. 1900-luvun alun valokuva.
Volosti (ven. во́лость, volost) on venäläinen historiallinen ja hallinnollinen käsite, jolla on eri merkityksiä. Sana on johdettu ’hallitsemista’ tarkoittavasta verbistä volodet (володеть). Se on samaa kantaa kuin kirkkoslaavista venäjään lainattu vlast (власть) ’valta’.
Muinais-Venäjällä volosti tarkoitti ruhtinaan hallitsemaa aluetta, läänitystä tai kaupungin yhteyteen kuulunutta maaseutua. 1400-luvulta lähtien sanaa käytettiin kihlakunnan osasta. 1700-luvun lopulla perustettiin volostihallinnot, ja vuonna 1861 volostista tuli talonpoikien säätyhallinnon yksikkö. Vuodesta 1889 lähtien ne toimivat zemstvolaitoksen alaisuudessa. Volosti käsitti useita kyläkuntia ja toisinaan myös useita seurakuntia. Sen päättäviä elimiä olivat talonpoikien valitsemien edustajien kokous, volostin päällikkö hallintoineen sekä talonpoikien asioita käsitellyt tuomioistuin.
Helmikuun vallankumouksen jälkeen vuonna 1917 volosti muutettiin paikallisen itsehallinnon yksiköksi. Vuosien 1928–1930 hallintouudistuksessa volostit ja kihlakunnat korvattiin piireillä (район, raion). Vuodesta 1993 lähtien volosti-sanaa käytettiin eräillä Venäjän alueilla alimman tason paikallishallintoalueen nimityksenä.
Triberg im Schwarzwald

| Triberg im Schwarzwald |
| --- | --- |
 Maailman suurimpiin kuuluva Tribergin käkikello.
 Triberg im Schwarzwald
 Koordinaatit: 48°08′N, 08°14′E 
Valtio:  Saksa
Osavaltio:  Baden-Württemberg
Hallintopiiri:  Freiburg
Piirikunta:  Schwarzwald-Baar-Kreis
Hallinto:  
 – Pormestari:  Gallus Strobel
Pinta-ala:  
 – Kokonaispinta-ala:  33,32 km²
Korkeus:  600–1038 m
Väkiluku (30.6.2022):  4 700
 – Väestötiheys:  141 as./km²
 
 www.triberg.de  
Infobox OKVirheellinen NIMI-arvo: 
Triberg im Schwarzwald on kaupunki Baden-Württembergin osavaltiossa Saksassa. Kesäkuun 2022 lopussa sen asukasluku oli 4 700. Triberg sijaitsee keskellä Schwarzwaldia 600–1038 metrin korkeudella merenpinnasta. Sen pinta-ala on 33,3 neliökilometriä.
Ensimmäinen maininta Tribergistä on vuodelta 1239. Vuonna 1330 se mainittiin ensimmäistä kertaa kaupunkina. Triburgin markkinaoikeudet mainittiin ensimmäisen kerran 1349, mutta se on todennäköisesti saanut ne jo aiemmin. Vuosina 1866–1873 kaupunkiin rakennettiin rautatieyhteys. Nußbachin ja Gremmelsbachin kunnat liitettiin Tribergiin vuonna 1974.
Tribergin ystävyyskaupunki on ranskalainen Fréjus.
Aiheesta muualla

Kuvia tai muita tiedostoja aiheesta Triberg im Schwarzwald Wikimedia Commonsissa
Kaupungin verkkosivusto (saksaksi)